Erba’ tfajliet li għandhom 15-il sena nħarġu tqal mill-istess raġel wara li għamlu mħatra bejniethom li joħorġu mal-istess persuna u jinqabdu tqal mingħandu, żvela Monsinjur Anton Gouder. Meta kien qed jitkellem fuq radju RTK, Mons. Gouder rrakkonta li ftit tax-xhur ilu huwa kellu każ xokkanti. Qal li tfajla ta’ 15-il sena marret għand tabiba u qaltilha li kienet tqila, kif fil-fatt kienet. Hija qaltilha li tliet tfajliet oħra fil-klassi magħha kienu se jżuruha fil-ġimgħa ta’ wara għax għamlu mħatra bejniethom li jinqabdu tqal mill-istess raġel. Meta kkuntattjat ilbieraħ minn The Malta Independent, Mons. Gouder qal li dan kien każ uniku li qatt iltaqa’ miegħu. Madankollu  huwa qal r-rata ta’ tfajliet tqal qed tiżdied u mhux kollha kemm huma ma jkunux mixtieqa.Qal li hemm tfajliet ta’ 16 u 17-il sena li jippjanaw li jinqabdu tqal għax ikunu jixtiequ li jkollhom tarbija ta’ dik l-età. Ara wkoll: http://www.tvm.com.mt/news/zewg-ommijiet-ta-12-il-sena-fl-2013/